open-index/open-wikipedia-markdown huggingface dataset:
Lietuvos laisvės armija

**Lietuvos laisvės armija** (LLA) – slapta lietuvių tautinė, karinė ir politinė organizacija, siekusi atgauti Lietuvos nepriklausomybę ne tik politinėmis, diplomatinėmis priemonėmis, bet ir ginkluotomis karinėmis pajėgomis. LLA įkurta 1941 m. gruodžio mėnesį Vilniuje. Steigėjas Kazys Veverskis, 28 metų Vilniaus universiteto teisės studentas, anksčiau mokęsis Lietuvos karo mokykloje.

Organizacija pareiškė, kad LLA neturi nei mažiausio pasitikėjimo kuria nors kaimynine valstybe, Lietuvos likimą sieja ne su kitų didžiųjų valstybių likimu, bet su didžiausiomis savo ir kitų lietuvių pastangomis.  LLA programoje įvardinti pagrindiniai tikslai: a) Lietuvos Laisvės iškovojimas; b) naujos vieningesnės ir galingesnės tautinės Lietuvos valstybės atstatymas su sostine Vilniumi ir Klaipėdos kraštu.1944 m. liepos 1 d. LLA paskelbė karo padėtį: visi jos nariai, pajėgūs naudoti ginklą, privalėjo burtis į rinktines, išsidėsčiusias miškuose. Organizacija buvo padalyta į du padalinius: veikiantįjį sektorių (VS), pavadintą „Vanagais“, ir organizacinį sektorių (OS). „Vanagai“ – tai ginkluoti partizanai, OS – sėslieji partizanai, užsiimantys veikiančiojo sektoriaus aprūpinimu maistu, transportu, informacija, ryšiais.

1944 m. gruodžio 28 d. žuvo vyriausiasis LLA vadas Kazys Veverskis. 1945 m. sunaikinta daug štabų ir vadų – gruodžio mėn. likviduotas vyriausiosios vadovybės štabas, vadovaujamas gen. Motiejaus Pečiulionio.

1946 m. LLA dar buvo likę daug žemesniųjų vadų, struktūrų ir nemažai narių. LLA drauge su LAF ir VLIK aktyvistais, Šauliais, Lietuvos kariuomenės kariais, represuotųjų bei ištremtų giminėmis, sudarė pagrindą partizaninei kovai Lietuvoje. Ji įsiliejo į Lietuvos laisvės kovos sąjūdžio (LLKS) struktūras

## Įkūrėjai, organizatoriai ir vadai

* Trys broliai – Kazys, Pranas ir Aleksandras Veverskiai,
* gen. Motiejus Pečiulionis-Miškinis,
* kpt. Juozas Čeponis-Tauragis,
* Petras Bartkus-Žadgaila,
* ltn. Adolfas Eidimtas-Papunis,
* kpt. Albinas Karalius-Varenis,
* inž. Bronius Snarskis-Šnairys,
* aviac. kpt. Juozas Kasperavičius-Visvydas,
* kpt. Juozas Krikštaponis,
* Vytautas Šniuolis,
* kpt. Afanasijus Kazanas ir jo sūnus ltn. Mykolas Kazanas-Mutka,
* ltn. Adolfas Kubilius,
* Vladas Montvydas-Žemaitis,
* viršila Jonas Misiūnas-Žalias Velnias,
* mokytojas Juozas Šibaila-Merainis,
* mjr. Benediktas Kaletka-Senis,
* ltn. Danielius Vaitelis-Briedis,
* kpt. Jonas Žemaitis-Vytautas,
* Leonas Vilutis-Arūnas,
* mjr. Jonas Semaška-Liepa,
* pulk. Pranas Budraitis ir kiti.

## Nuorodos

* Rezistencijos istorija
* Kasparas K. Lietuvos laisvės armija. Kaunas 2002.
* Kazys Blaževičius. Lietuvos laisvės armija okupacijų metais. 
* Ričardas Čekutis, Dalius Žygelis. Laisvės kryžkelės (XIII). Abvero desantininkai laisvės kovose
* Ričardas Čekutis, Dalius Žygelis. Laisvės kryžkelės. Lietuvos laisvės armija.

## Šaltiniai
Malinauskas

;Malinauskas
* Albertas Malinauskas – chemikas, pedagogas
* Donatas Malinauskas – knygnešys, signataras
* Eugenijus Malinauskas – politikas
* Jonas Malinauskas (1952) – pedagogas, politikas
* Jonas Malinauskas (1956) – teisininkas, teisėjas
* Juozas Malinauskas – pedagogas, švietėjas
* Kęstutis Malinauskas – politikas
* Mindaugas Malinauskas – futbolininkas
* Povilas Malinauskas – spaudos darbuotojas, rezistentas
* Ričardas Malinauskas – politikas
* Romualdas Malinauskas – sporto psichologas, pedagogas
* Skirmantas Malinauskas – visuomenininkas, žurnalistas, ministro pirmininko patarėjas
* Viktoras Malinauskas – estrados daininkas
* Viliumas Malinauskas – verslininkas
* Vilius Malinauskas – teatro režisierius
* Vygantas Malinauskas – teisininkas
* Lukas Malinauskas – aktorius, muzikantas

;Malinauskaitė
* Janina Malinauskaitė – Lietuvos dailininkė, grafikė, scenografė;
* Jolanta Malinauskaitė-Vektorienė – režisierė, redaktorė;
* Liudmila Malinauskaitė-Šliūpienė – lietuvių poetė;

## Etimologija
Pavardė kilusi iš slaviškų pavardžių: , , . Kilusi nuo žodžio *малина* ('avietė') arba pagal šį augalą duotų vietovardžių.

## Šaltiniai
Povilionis

**Povilionis** − lietuviška vyriškos giminės pavardė.

Šios pavardės moteriškosios giminės formos yra: Povilionienė (ištekėjusi moteris) ir Povilionytė (mergautinė pavardė).

Pavardę turi šie garsesni asmenys:

*Pranas Povilionis – pedagogas, chorvedys;
*Vidmantas Povilionis – signataras, diplomatas;
*Vilius Povilionis – gydytojas, politikas.
Domarkas

;Domarkas
* Dominykas Domarkas – krepšininkas;
* Eligijus Domarkas – režisierius;
* Jonas Domarkas – kompozitorius, pedagogas;
* Juozas Domarkas – dirigentas;
* Rimundas Domarkas – inžinierius, politikas;
* Stasys Domarkas – dirigentas;
* Tomas Domarkas – politikas, verslininkas;
* Virginijus Domarkas – pedagogas, politikas;
* Vladislavas Domarkas‎ – radijo inžinierius, pedagogas.

;Domarkienė
* Elena Domarkienė-Rapalytė – pedagogė, chorvedė;
* Nijolė Domarkienė-Šimonytė – pedagogė, chorvedė;
* Stanislova Domarkienė‎ – gydytoja.

;Domarkaitė
* Laima Domarkaitė – šachmatininkė.

Pavardė paplitusi Žemaitijoje (Plungė, Mosėdis, Kartena, Kuliai, Salantai, Kretinga). Neaiškios kilmės, galbūt iš vokiškų pavardžių *Domhardt, Domard*.

## Šaltiniai
Spektroskopinė dvinarė žvaigždė

**Spektroskopinė dvinarė žvaigždė** – glaudi žvaigždžių sistema, kurios kaip dvinarės vizualiai atpažinti praktiškai neįmanoma. Žvaigždės dvinariškumą rodo periodinis jos narių spektro linijų Doplerio poslinkis, kurį salygoja sistemos narių judėjimas tolstant ir artėjant Žemės atžvilgiu. Šio judėjimo metu periodiškai kinta jų radialinis greitis.

Jei žvaigždžių sistemos narės skrieja priešingomis kryptimis, tai vienos narės spektro linijos pasislenka į violetinę spektro sritį, antros – į raudonąją sritį. Tokios dvinarės yra žymimos „SB2” (*dvigubos linijos spektrinės dvinarės*). Jei viena narių spindi silpnai, tai periodiškai kinta tik šviesiosios narės spektro linijų padėtis, tokiu atveju turime „SB1” – *vienos linijos spektrines dvinares*.

Ilgesnį laiką stebint spektroskopinę dvinarę, matuojant abiejų komponenčių radialinius greičius, galima apskaičiuoti žvaigždės orbitą. Jos forma nustatoma stebint, kaip kinta radialinis greitis laiko atžvilgiu. Jei priklausomybė primena sinusoidę – žvaigždės orbita bus apskritimo formos. Elipsės formos orbitos atveju radialinio greičio priklausomybės nuo laiko grafinis vaizdas priklausys nuo jos ekscentriciteto ir padėties stebėtojo atžvilgiu.

Nėra įmanoma nepriklausomai nustatyti didžiojo pusašio *a* ir polinkio į orbitos plokštumą *i* verčių, tačiau did. pus. ir polinkio sinuso sandauga gali būti nustatyta ilgio vienetais. Jei įmanoma kitais budais nustatyti bent vieną iš tų dydžių, galima gauti orbitos sprendinį.

Retos yra dvinarės, kurios vienu metu yra ir vizualios, ir spketroskopinės. Vizualios dvinarės narės dažnai yra nutolusios viena nuo kitos, tad jų periodas ilgas – matuojamas dešimtmečiais arba ilgiau, taigi radialiniai greičiai per maži, kad juos galima būtų matuoti spektroskopiškai. Spektroskopinės dvinarės atvirkščiai – turi pakankamus matavimams orbitinius greičius – tačiau narės yra per arti, kad galima būtų jas atskirti vizualiai. Taigi sistemos, kurios yra vienu metu vizualinės ir spektroskopinės turi būti arti Žemės. Tokios žvaigždės dažnai pateikia daug vertingos informacijos.
Buenos Airių metropolitenas

**Buenos Airių metropolitenas** (, dažnai tiesiog *Subte*) – metropolitenas Argentinos sostinėje Buenos Airėse. Valdomas kompanijos „Metrovías S.A.“. Buenos Airių metro yra seniausias visoje Lotynų Amerikoje, Pietų pusrutulyje ir ispanakalbiame pasaulyje.

Pirmoji atkarpa atidaryta 1913 m. gruodžio 1 d. Metro tinklas sparčiai augo XX a. pradžioje, tačiau sustojo II pasaulinio karo metais. Dažnai keitėsi savininkai, vėliau metropolitenas nacionalizuotas. 1994 m. privatizuotas ir valdomas „Metrovías S.A.“. Dabar tinklas vėl plečiasi. Bendras tinklo ilgis 48,9 km, tačiau iki 2011 m. siekiama išplėsti iki 89 km. Metro per metus aptarnauja 1,3 mln. keleivių. Buenos Airių metro – pigiausia ir patogiausia miesto susisiekimo priemonė.

## Dabartinis tinklas
Dabartinis metro tinklas susideda iš šešių požeminių linijų, pavadintų raidėmis nuo „A“ iki „E“ ir „H“, turinčios savo spalvas. Jų bendras ilgis – 60 km. Mieste taip pat yra vienas PreMetro E2 lengvasis traukinys. Vidutiniškai per dieną pervežama 2 milijonai keleivių ir skaičius auga. Dabar sistema yra perkrauta, o savaitgaliais perpildyta žmonių ir neveikia pakankamai gerai. Vykdoma plėtros programa ir tikimasi netolimoje ateityje prailginti bendrą ilgį iki 97 km.

Važiavimo kaina nėra brangi (ARS 2,50 (apie LTL 1,33)). Seniau buvo naudojami talonai, tačiau dabar keleiviai perka vienkartinio arba daugkartinio naudijimo korteles (vadinamas SubtePass) su magnetine juostele arba naudoja išmanąsias korteles, vadinamas Monedero, kurios gali būti iš naujo papildomos pinigais arba būti sujungtos su banko sąskaita automatiniam nurašymui. Tarukiniai važinėja nuo 5:00 iki 23:00, 3-6 minučių periodu, priklausomai nuo linijos.

## Nuorodos
* Oficiali svetainė
Ministro Pistarini tarptautinis oro uostas

**Ministro Pistarini tarptautinis oro uostas** () – didžiausias Argentinos oro uostas, esantis šalia valstybės sostinės Buenos Airių (35 km), Buenos Airių provincijoje, Eseisos mieste. Dažnai vadinamas tiesiog **Eseisos oro uostu** (*Aeropuerto Ezeiza*). Svarbiausias aviakompanijos *[[Aerolíneas Argentinas]]* mazgas. Oro uostas pavadintas šalies generolo ir politiko Juan Pistarini garbei.

Oro uostą sudaro 3 terminalai: tarptautinis ir vietinis keleiviniai bei krovininis. Oro uostas 2010 m. aptarnavo daugiau nei 8 milijonus keleivių.

## Tarptautiniai skrydžiai
* *[[Aerolíneas Argentinas]]*: Oklandas, Barselona, Bogota, Kankunas, Karakasas, Lima, Madridas, Mechikas, Majamis, Montevidėjas, Niujorkas, Porto Alegrė, Rio de Žaneiras, Roma, Santa Krus de la Siera, Santjagas, San Paulas, Sidnėjus
* *[[Aeroméxico]]*: Mechikas
* *[[Aerosur]]*: Santa Krus de la Siera, Kočabamba, Asunsjonas
* *[[Air Canada]]*: Santjagas, Torontas
* *[[Air Europa]]*: Madridas
* *[[Air France]]*: Paryžius
* *[[Alitalia]]*: Milanas, Roma
* *[[American Airlines]]*: Čikaga, Dalasas, Majamis, Montevidėjas, Niujorkas
* *[[Avianca]]*: Bogota
* *[[BRA Transportes Aereos]]*: Resifė, Natalis, Fortaleza
* *[[British Airways]]*: Londonas, San Paulas
* *[[Continental Airlines]]*: Hiustonas
* *[[Copa Airlines]]*: Panama
* *[[Cubana de Aviación]]*: Kajo Koko, Havana, Varaderas
* *[[Delta Air Lines]]*: Atlanta
* *[[LAN Airlines]]*: Santjagas
** *[[LAN Argentina]]*: Majamis, Punta Kana, San Paulas
** *[[LAN Ecuador]]*: Gvajakilis, Kitas
** *[[LAN Peru]]*: Lima
* *[[Lufthansa]]*: Frankfurtas, San Paulas
* *[[Malaysia Airlines]]*: Keiptaunas, Johanesburgas, Kvala Lumpūras
* *[[Martinair]]*: Amsterdamas
* *[[Mexicana]]*: Mechikas
* *[[South African Airways]]*: Johanesburgas
* *[[TACA Peru]]*: Lima
* *[[TAM Linhas Aéreas]]*: Brazilija, Belo Horizontė, Kuritiba, Florianopolis, Porto Alegrė, Rio de Žaneiras, San Paulas, Salvadoras
** *[[TAM Mercosur]]*: Asunsjonas, Kočabamba, Montevidėjas, Punta del Estė, Rio de Žaneiras, Santa Krus de la Siera
* *[[United Airlines]]*: Vašingtonas
* *[[Varig]]*: Rio de Žaneiras, San Paulas

## Nuorodos
* Oficiali svetainė
Komskis

**Komskis** − lietuviška vyriškos giminės pavardė.

Šios pavardės moteriškosios giminės formos yra: Komskienė (ištekėjusi moteris) ir Komskytė (mergautinė pavardė).

Pavardę turi šie garsesni asmenys:

*Kęstas Komskis – politikas;
*Virginijus Komskis – politikas;
*Zenonas Komskis – pedagogas, chorvedys.
Budvytis

**Budvytis** − lietuviška vyriškos giminės pavardė.

Šios pavardės moteriškosios giminės formos yra: Budvytienė (ištekėjusi moteris) ir Budvytytė (mergautinė pavardė).

Pavardę turi šie garsesni asmenys:

*Alfonsas Budvytis – fotografas;
*Bronislovas Budvytis – politikas.

Taip pat žiūrėti:
*Būdvytis.
Stanišauskas

**Stanišauskas** − lietuviška vyriškos giminės pavardė.

Šios pavardės moteriškosios giminės formos yra: Stanišauskienė (ištekėjusi moteris) ir Stanišauskaitė (mergautinė pavardė).

Pavardę turi šie garsesni asmenys:
* Antanas Stanišauskas – vargonininkas, chorvedys;
* Edgaras Stanišauskas – politikas;
* Jokūbas Stanišauskas – geodezininkas, profesorius;
* Juozas Stanišauskas – fotožurnalistas, kraštotyrininkas;
* Vytautas Stanišauskas – politikas.
Stonys

**Stonys** − lietuviška vyriškos giminės pavardė.

Šios pavardės moteriškosios giminės formos yra: Stonienė (ištekėjusi moteris) ir Stonytė (mergautinė pavardė).

Pavardę turi šie garsesni asmenys:

*Česlovas Stonys – politikas;
*Česlovas Stonys (1940) – aktorius;
*Rimandas Stonys – verslininkas;
*Sigitas Stonys – politikas;
*Rimas Stonys – dirigentas;
*Modestas Stonys – futbolininkas;
*Audrius Stonys – kino režisierius.
Klimas

* Adolfas Klimas (1889–1985) –  žurnalistas, visuomenės veikėjas
* Albinas Klimas (1952) – politikas
* Albinas Klimas (1953) – politikas
* Alfonsas Klimas – politikas
* Alvydas Klimas (g. 1956) – dizaineris, VDA Klaipėdos fakulteto Vizualinio dizaino katedros profesorius
* Antanas Algirdas Klimas (g. 1939) – hidrogeologas, habilituotas fizinių mokslų daktaras
* Antanas Klimas (g. 1924) – kalbininkas, daktaras
* Audrius Klimas – pedagogas, dizaineris
* Edmundas Klimas (g. 1951) – politikas
* Jonas Rimantas Klimas (g. 1939) – miškininkas, visuomenės veikėjas
* Kastytis Klimas (g. 1969) – Lietuvos sprinto bėgikas, Lietuvos čempionas
* Petras Klimas – signataras, diplomatas
* Ramutis Klimas (g. 1960) – zooinžinierius, habilituotas biomedicinos mokslų daktaras
* Ramūnas Klimas (1945–2002) – rašytojas
* Tadas Klimas – advokatas, VDU docentas
* Tomas Klimas (g. 1985) – Lietuvos krepšininkas
* Valentinas Klimas (g. 1958 m.) – teatro ir kino aktorius.
Aerolíneas Argentinas

***Aerolíneas Argentinas*** („Argentinos oro linijos“) – didžiausia Argentinos oro transporto bendrovė. Aptarnauja 80 % vidaus reisų ir 40 % tarptautinių reisų. Išvyksta iš Ministro Pistarini oro uosto, esančio Buenos Airių priemiesyje Eseisoje.

Bendrovė susikūrė 1929 m. kaip *Aeroposta*. 1949 m. susijungus kelioms oro bendrovėms sudaryta *Aerolíneas Argentinas*. Bendrovė vos ne bankrotavo Argentinos ekonominės krizės metu.

*Aerolíneas Argentinas* lėktuvai skrenda į daugelį Lotynų Amerikos didžiųjų miestų, Meksiką, JAV, Italiją, Ispaniją, Australiją, Naująją Zelandiją.

## Flotilė





## Galerija


File:LV-BAX.jpg|Boeing 737
File:Boeing 747-475 - Aerolíneas Argentinas - LV-ALJ - LEMD (1).jpg|Boeing 747
File:Boeing 747-475 - Aerolíneas Argentinas - LV-ALJ.jpg|Boeing 747
Dagilis (reikšmės)

**Dagilis:**

* Dagilis – kikilinių šeimos paukštis.

## Pavardės:

**Dagilis** − lietuviška vyriškos giminės pavardė.

Šios pavardės moteriškosios giminės formos yra: Dagilienė (ištekėjusi moteris) ir Dagilytė (mergautinė pavardė).

Pavardę turi šie garsesni asmenys:

* Bronius Dagilis (1908–1968) – Romos katalikų kunigas JAV ir Lietuvoje, Amerikos lietuvių visuomenės veikėjas;
* Jonas Dagilis – Biržų žurnalistas; 
* Juozas Dagilis – tarpukario politikas, Trečiojo Seimo narys;
* Jurgis Dagilis (1903–1941) – Lietuvos teisininkas ir leidėjas, katalikų veikėjas;
* Nerijus Dagilis – verslininkas;
* Stanislovas Dagilis (1843 – 1915) – poetas ir vertėjas;
* Viktoras Dagilis (g. 1955 m.) – politikas.

## Naudojimas kitose vietose
Literatūrinį slapyvardį *Dagilis* naudojo Silvestras Baltramaitis, Steponas Kairys,  Kazys Lekeckas, Vytautas Nedzinskas. Žinomi Lietuvos partizanai Juozas Kacevičius-Dagilis ir Juozas Oželis-Dagilis. 

Kupiškio rajone garsėja Noriūnų vaikų meninio lavinimo centras „Dagilis“.
Simutis

**Simutis** − lietuviška vyriškos giminės pavardė.

Šios pavardės moteriškosios giminės formos yra: Simutienė (ištekėjusi moteris) ir Simutytė (mergautinė pavardė).

Pavardę turi šie garsesni asmenys:

;Simutis
*Evaldas Simutis – psichologas, politikas;
*Eugenijus Simutis – politikas;
*Liudvikas Simutis – politikas, signataras;

;Simutis (mot.)
*Aurelija Simutis - žurnalistė.
Šimaitis

**Šimaitis** − lietuviška vyriškos giminės pavardė.

Šios pavardės moteriškosios giminės formos yra: Šimaitienė (ištekėjusi moteris) ir Šimaitytė (mergautinė pavardė).

Pavardę turi šie garsesni asmenys:

*Alvydas Šimaitis – politikas;
*
*Vaidas Šimaitis – politikas.
*Raimondas Šimaitis - politikas.
Kriščiūnas

* Aleksandras Kriščiūnas, kardiologas;
* Algimantas Kriščiūnas – fotografas, buvęs grupės „Foje“ būgnininkas;
* Antanas Algirdas Kriščiūnas – gydytojas psichiatras;
* Aušrys Kriščiūnas – politikas, visuomenininkas;
* Edvardas Kriščiūnas – istorikas, filosofas;
* Edvinas Kriščiūnas, Pagėgių politikas;
* Gediminas Kriščiūnas, Elektrėnų politikas;
* Jonas Kriščiūnas – agronomas, bitininkas, akademikas;
* Kęstutis Kriščiūnas (1969), Kauno politikas;
* Kęstutis Kriščiūnas (1944) – 1992–2000 m. Kauno technologijos universiteto rektorius;
* Linas Kriščiūnas, kino dailininkas;
* Rolandas Kriščiūnas, diplomatas, finansų viceministras;
* Vytautas Kriščiūnas, statybos inžinierius.
Krasauskas

* Edmundas Krasauskas – teisininkas, politikas
* Gediminas Krasauskas – zooinžinierius, politikas
* Kęstutis Krasauskas – skulptorius, visuomenės veikėjas
* Stasys Krasauskas – dailininkas, grafikas
Palionis

**Palionis** − lietuviška vyriškos giminės pavardė.

Šios pavardės moteriškosios giminės formos yra: Palionienė (ištekėjusi moteris) ir Palionytė (mergautinė pavardė).

Pavardę turi šie garsesni asmenys:

* Andrius Palionis – politikas, Seimo narys, finansininkas;
* Alfonsas Palionis – zoologas entomologas;
* Jonas Palionis – lietuvių kalbininkas;
* Juozas Palionis – politikas, Seimo narys, inžinierius hidrotechnikas;
* Kęstutis Palionis – Prienų politikas, buvęs vicemeras, pedagogas;
* Markus Palionis – Lietuvos ir Vokietijos futbolininkas, gynėjas.
Paplauskas

**Paplauskas** − lietuviška vyriškos giminės pavardė.

Šios pavardės moteriškosios giminės formos yra: Paplauskienė (ištekėjusi moteris) ir Paplauskaitė (mergautinė pavardė).

Pavardę turi šie garsesni asmenys:

*Antanas Paplauskas – politikas;
*Juozas Paplauskas – politikas;
*Vidas Paplauskas – politikas.
Maknauto kometa

**Maknauto kometa** () – ne periodinė kometa, kurią 2006 m. rugpjūčio 8 d. atrado britų–australų astronomas Robertas H. Maknautas (). Pirmą kartą vizualiai pastebėta 2007 m. sausio 12 d.

Tai buvo ryškiausia kometa per pastaruosius 40 metų ir puikiai matoma be optinių prietaisų Pietų pusrutulyje. Tokiu būdu ją galima buvo stebėti nuo 2006 m. sausio iki 2007 m. vasario mėnesio.

## Nuorodos
* skytonight.com informacija apie kometą 
* NASA diagramos 
* Kometos fotogalerija
Vytautas Kanevičius

**Vytautas Kanevičius** (g. 1950 m. rugsėjo 13 d. Padvarninkuose, Šeduvos rajone) – Lietuvos ir Kazlų Rūdos savivaldybės politinis bei visuomenės veikėjas.

## Biografija
1969 m. baigė Vilniaus politechnikumą, technikas – šilumininkas. 1973–1979 m. neakivaizdžiai studijavo Maskvos valstybiniame geologijos institute, 1976–1979 m. – Marksizmo-leninizmo universiteto prie Lietuvos CK Ekonomikos fakultete.

1997 m. Ž. Stepanauskienės firmos „Mingrada“ direktoriaus pavaduotojas, V. Kanevičiaus įmonės „Komprema“ savininkas – direktorius. 2009–2019 m. Kazlų Rūdos savivaldybės meras.

2003 m. Liberalų ir centro sąjungos Kazlų Rūdos skyriaus narys. Nuo 2015 m. Lietuvos valstiečių ir žaliųjų sąjungos narys.

2000–2003 m., 2003–2007 m., 2007–2011 m. ir nuo 2011 m. Kazlų Rūdos savivaldybės tarybos narys.

2020 m. suteiktas Kazlų Rūdos Garbės piliečio vardas.

Lietuvos verslo darbdavių konfederacijos Kazlų Rūdos skyriaus pirmininkas.

## Šaltiniai
Algirdas Ališauskas (1961)

**Algirdas Ališauskas** (g. 1961 m. birželio 12 d. Kazlų Rūdoje) – Lietuvos ir Kazlų Rūdos savivaldybės politinis bei visuomenės veikėjas.

## Biografija
1983 m. baigė Vilniaus pedagoginį universitetą, (matematikas), 1988 m. baigė Vilniaus konservatoriją, muzikos mokytojas, 1995 m. baigė Štutgarto aukštąją mokyklą, 2003 m. baigė Kauno technologijos universitetą, edukologijos magistras.

1992 m. Kazlų Rūdos estetinio lavinimo darželio – mokyklos, dirbančios pagal Valdorfo mokyklos modelį, direktorius, 2002–2007 m. Kazlų Rūdos pagrindinės mokyklos „Elma“ direktorius, vėliau matematikos mokytojas. 2009 m. Kazlų Rūdos savivaldybės meras. Kauno Valdorfo mokyklos administratorius.

Nuo 1993 m. Tėvynės sąjungos Kazlų Rūdos skyriaus narys.2007–2011 m. ir nuo 2011 m. Kazlų Rūdos savivaldybės tarybos narys.

Tarptautinės Valdorfo mokyklų asociacijos tarybos narys, Kazlų Rūdos bendruomenės pirmininkas.

Sutuoktinė Asta, vaikai Augmantė, Ąžuolas, Ainis-Kristoforas.

## Šaltiniai
Debliai

**Debliai** – kaimas Šilalės rajono savivaldybėje, Prateka Bremena, taip pat kaime į šią upę įteka Grindupis.

## Gyventojai

## Šaltiniai
Martinkus

;Martinkus
* Bronislovas Martinkus – inžinierius, ekonomistas;
* Bronius Martinkus (1955) – politikas;
* Kazimieras Martinkus – Lietuvos partizanas;
* Martinkus – žemaičių plėšikas;
* Rimantas Martinkus – politikas;
* Rolandas Martinkus – šachmatininkas, treneris;
* Stanislovas Martinkus – politikas;
* Vaclovas Martinkus – kunigas, visuomenės veikėjas;
* Viktoras Martinkus – gydytojas rentgenologas, politikas;
* Vytautas Martinkus – prozininkas, literatūrologas;
* Vladas Martinkus – politikas.

;Martinkutė
* Jūratė Martinkutė – muzikos mokytoja ir chorvedė.

## Etimologija
Dažna pavardė Žemaitijoje. Kaip ir *[[Marcinkevičius]], [[Marcinkus]]* kilusi iš slaviškų krikšto vardo *Martynas* trumpinių: , .

## Šaltiniai
Pranckevičius

**Pranckevičius** − lietuviška vyriškos giminės pavardė.

Šios pavardės moteriškosios giminės formos yra: Pranckevičienė (ištekėjusi moteris) ir Pranckevičiūtė (mergautinė pavardė).

Pavardę turi šie garsesni asmenys:

*Arnoldas Pranckevičius – ES pareigūnas;
*Arūnas Pranckevičius – politikas;
*Bronislovas Kęstutis Pranckevičius – politikas;
*Darius Pranckevičius – lietuvių diplomatas;
*Juozas Pranckevičius (1906) – vargonininkas, chorvedys;
*Juozas Pranckevičius (1940) – pedagogas, chorvedys.
Kelmynė

**Kelmyne** vadinami kaimai:

* Biržų rajone;
* Pasvalio rajone;
* Raseinių rajone;
* Rokiškio rajone;
* Švenčionių rajone;
* Tauragės rajone.
Gudlaukis

:: *Apie kaimą Tauragės rajone žr. [[Gudlaukis (Tauragė)]]*.

**Gudlaukis** – kaimas Šakių rajono savivaldybėje, į pietus nuo kelio , 2,5 km į pietvakarius nuo kelio , prie Orijos upelio. Yra veikiančios kapinės.

## Istorija

Gudlaukis priklausė Medardo Komaro valdomam dvarui. Per žemės reformą 1924 m. dvaras išskirstytas į vienkiemius. Nepriklausomybės metais buvo mokykla, aliejaus spaudykla, pašto agentūra, pora krautuvių.

1939 m. Vilkaviškio vyskupo sprendimu buvo įsteigta Gudlaukio parapija. Pastatyta medinė koplyčia, klebonija, špitolė, atvesta telefono linija. 1942 m. vyskupas pašventino būsimos bažnyčios pamatus, jai suteikdamas šv. Aloyzo vardą. Vykstant karui, statybos beveik sustojo. Dalį kaimo ir parapijos pastatus 1944 m. sudegino besitraukiantys vokiečiai. Pokaryje pamaldos laikytos pritaikytuose Juozo Vidžiūno (iš Pieščių) namuose, atvykdavo klebonas iš Gelgaudiškio. 1948 m. ištrėmus Vidžiūnus, parapija nustojo gyvavusi. 

Pokaryje veikė Lietuvos partizanai.

## Gyventojai

## Šaltiniai
Mišeikiai

**Mišeikiais** vadinami kaimai:

* Joniškio rajone;
* Mižeikiai Klaipėdos rajone;
* Pakruojo rajone;
* Šiaulių rajone;
* Tauragės rajone.
Chorchės Niuberio tarptautinis oro uostas

**Jorge Newbery oro uostas** () yra Argentinos sostinėje Buenos Airėse, Palermo kvartale, šalia La Platos. Aptarnauja daugelį vietinių Argentinos skrydžių. Oro uostą aptarnauja Argentinos ir Urugvajaus oro bendrovės. Oro uostas turi karinį sektorių, kuriame bazuojasi ir prezidento lėktuvas. Oro uostas pavadintas aviatoriaus Jorge Newbery garbei.

## Reisai
* *[[Aerolíneas Argentinas]]*: Bahija Blanka, Bariločė, Komodoro Rivadavija, Kordoba, Korientesas, El Kalafatė, Eskelis, Formosa, Puerto Igvasu, La Riocha, Mar del Plata, Mendosa, Montevidėjas, Neukenas, Posadasas, Punta del Estė, Resistensija, Rio Galjegosas, Rio Grandė, Rosarijas, Salta, Katamarka, San Chuanas, San Luisas, San Salvador de Chuchujus, Santa Fė, Santa Rosa, Santjago del Esteras, Trelju, Tukumanas, Ušuaja, Viedma
** *[[Austral]]*: Bahija Blanka, Bariločė, Komodoro Rivadavija, Kordoba, Korientesas, El Kalafatė, Eskelis, Formosa, Puerto Igvasu, La Riocha, Mar del Plata, Mendosa, Montevidėjas, Neukenas, Posadasas, Punta del Estė, Resistensija, Rio Galjegosas, Rio Grandė, Rosarijas, Salta, Katamarka, San Chuanas, San Luisas, San Salvador de Chuchujus, Santa Fė, Santa Rosa, Santjago del Esteras, Trelju, Tukumanas, Ušuaja, Viedma
* *[[Andes Líneas Aéreas]]*: Salta, Puerto Madrinas
* *[[LAN Airlines]]*
** *[[LAN Argentina]]*: Komodoro Rivadavija, Bariločė, Kordoba, El Kalafatė, Puerto Igvasu, Mendosa, Rio Galjegosas
* *[[PLUNA]]*: Montevidėjas, Punta del Estė
* *[[Sol Líneas Aéreas]]*: Kordoba, Rosarijas, Santa Fė, Montevidėjas

## Incidentai
1999 m. rugpjūčio 31 d. tik pakilęs reisui LAPA 3142 į Kordobą iš Newbery oro uosto LAPA oro bendrovės lėktuvas Boeing 737-204C rėžėsi į žemę. Avarijos metu žuvo 65 žmonės, 17 sunkiai sužeista.
Litajos

**Litajos** („maldininkės“) graikų mitologijoje - maldų personifikacijos, Atės palydovės. Šios deivės minimos Homero „Iliadoje“, 9 knygoje kaip luošos ir susiraukšlėjusios Dzeuso dukterys (motina neminima). Šios dukterys seka paskui Dzeuso ištremtą dukterį Atę kaip gydytojos, kurios nespėja su greitai keliaujančią Atę. Tai akivaizdi alegorija į tai, kad maldų dėka galima sušvelninti nelaimes (nuopolio), kurį sukelia Atė. Jei, kas nors rodo, joms nepagarba, jos keliauja pas Dzeusą ir prašo, kad tam žmogui būtų nusiųsta Atė.
Dzelzavos dvaras

**Dzelzavos dvaras** (latv. *Dzelzavas muiža*) – dvaras Latvijoje, Maduonos savivaldybės Dzelzavos valsčiaus centre Dzelzavoje.

## Istorija

Dvaras pradėjo formuotis XVIII a. viduryje. Baroko stiliaus dvaro rūmai pastatyti 1767 m., perstatyti XIX a. pab.–XX a. pr., kai, vadovaujant architektui V. Bokslafui, buvo atkurti po gaisro 1905 m. revoliucijos metu. Dzelzavos dvaras XIX ir XX a. sandūroje priklausė baronų Tranzė-Ruozenekų giminei. Nuo 1940 m. rūmuose veikia Dzelzavos pradinė mokykla.

## Dvaro aplinka

Apie dvaro komplekso centrinę aikštę simetriškai suformuoti tarnautojų namai, kuriuos supa XIX a. įkurtas dvaro parkas su vietinių ir atsivežtinių medžių bei krūmų želdiniais. Dvaro parke yra estrada, kur vasarą vyksta įvairūs renginiai. Parke taip pat yra architekto V. Vitando paminklas „Už Tėvų žemę kritusiems“, atidengtas 1939 m. ir atstatytas 1989 m. Paminklas skirtas Pirmajame pasauliniame kare ir kovose prieš bermontininkus kritusiems Dzelzavos gyventojams.
Šakutė

**Šakutė** – stalo įrankis, skirtas pasmeigti, prilaikyti ne skystą maistą. Šakutę sudaro rankenėlė ir kitame gale esantys sujungti 2-4 smailūs dantys. Labiausiai paplitusios Vakarų pasaulyje ir jo kultūrinės įtakos sferoje esančiose šalyse, Rytų Azijoje vietoje šakučių dažnai naudojamos valgymo lazdelės. Maistas šakute gali būti persmeigiamas arba kabinamas plokštuma. Tam, kad būtų patogiau šakute kabinti maistą panašiai kaip šaukštu, smaigaliai šiek tiek palenkiami į viršų.

Gaminama iš metalo (neretai iš sidabro), plastiko.

## Istorija
Pirmaisiais šakučių prototipais galima laikyti dvišakus pagalius skirtus kepti mėsai virš ugnies. Mažesnio dydžio jos vėliau buvo naudojamos ir virtuvėse maisto gaminimui, tačiau kaip stalo įrankiai nenaudotos.

Iki atsirandant šakutėms europiečiai naudojosi tik peiliais ir šaukštais, paprastai maistą imdavo rankomis, kartais naudodavosi dviem peiliais. Pirmą kartą šakutė rašytiniuose šaltiniuose minima IX a. Pradžioje turėjo tik du smaigalius. Nedidelės tridantės šakutės atsirado Artimuosiuose Rytuose, pirmiausia Bizantijoje, iš kur per vedybas tarp monarchų dinastijų pateko į vėlyvojo Renesanso Italiją. Europoje šakutės ilgai negalėjo įsitvirtinti, nes pasirodžius pirmosioms šakutėms XI a. jos buvo bažnyčios uždraustos. Tai buvo grindžiama tuo, kad Dievo duotas maistas turi būti valgomas Dievo duotais pirštais. Italijoje šakutės išpopuliarėjo XIV a., o iki XVII a. tapo privalomu stalo įrankiu aukštuomenėje ir tarp miestiečių.

Šiaurės Europoje šakutė pasirodė žymiai vėliau. Pirmą kartą anglų kalba aprašė *Thomas Coryat* savo knygoje apie kelionę po Italiją 1611 m., tačiau Anglijoje šakutė plačiau paplito tik XVIII a. Šakutė su išlenktais smaigaliais pasirodė Vokietijoje XVIII a. XIX a. pradžioje įprastos šakutės buvo keturiais smaigaliais.

## Klasifikacija
* **Desertinė** – su 3 smaigaliais (dažnai vieno smaigalys plokščias, briauna aštresnė, kad būtų lengviau atgnybti desertą)
* **Užkandžių** – su 2 smaigaliais
* **Salotų** – platesniu galu
* **Pagrindinė** – skirta pagrindiniam patiekalui
* **Kepsnio** – didesnė su 2 ilgais smaigaliais, skirta prilaikyti pjaustant kepsnį

## Šaltiniai
Trakšeliškiai

**Trakšeliškiais** vadinami du kaimai Tauragės rajone:

* Mažonų seniūnijoje;
* Tauragės seniūnijoje.
Andes Líneas Aéreas

***Andes Líneas Aéreas*** (Andų oro linijos) – Argentinos oro transporto bendrovė. Bazuojasi Saltos oro uoste. Vykdo vietinius Argentinos skrydžius, bei reisus į Braziliją. Bendrovė veikia nuo 2006 m.

Bendrovė turi du McDonnell Douglas MD-82 lėktuvus.

## Nuorodos
* Andes Líneas Aéreas
Alatėja

Graikų mitologijoje **Alatėja** – tiesos, teisingumo ir nuoširdumo deivė. Dzeuso duktė. Jai priešingos deivės *[[Dolos]]* apgavystės personifikacija, Apatė – apgaulė, *[[Pdeudologoi]]* – melas.

## Nuorodos
Lygintuvas

**Lygintuvas** – buitinis prietaisas audiniams lyginti. Lygintuvu audinys įkaitinamas ir slankiojant lygintuvą ant audinio išlyginamas. Anksčiau lygintuvai buvo įkaitinami ant ugnies arba į vidų pribėrus degančios anglies, būta ir spiritinių lygintuvų.

Šiuolaikiniai lygintuvai įkaitinami elektros pagalba, turi temperatūros reguliavimo įtaisus, bakelius vandeniui (naudojamas garams gaminti). Anksčiau gaminti iš ketaus ar kito metalo, šiuolaikiniai kombinuoti – iš plieno (dažnai padengto apsauginiu sluoksniu), plastiko (korpusas).

## Istorija

Nėra aišku, kada lygintuvai išrasti, tačiau spėjama, kad tai įvyko Kinijoje prieš kelis tūkstančius metų. Europiečiai XVII a. lyginimui naudodavo storąsias laidynes – liepsnoje įkaitintas ketaus plokštes su vienu apvalintu šonu.

## Šaltiniai
LAN Argentina

***LAN Argentina*** – Argentinos oro transporto bendrovė, pavaldi Čilės aviakompanijai *[[LAN Airlines]]*. Bazuojasi Buenos Airių Ministro Pistarini tarptautiniame oro uoste ir Jorge Newbery oro uoste. Bendrovė įkurta 2005 m. Skrydžius vykdo į 15 miestų. Nuo 2006 m. vykdo tiesioginį reisą Buenos Airės-Majamis. LAN Argentina nuo 2007 m. *[[Oneworld]]* alianso narė.

Bendrovė turi 5 Airbus A320-200 ir 2 Boeing 767–300 lėktuvus.

## Nuorodos
* LAN Airlines
Sol Líneas Aéreas

***Sol Líneas Aéreas*** (Saulės oro linijos) – pirmoji Argentinoje regioninė žemų kaštų oro transporto kompanija. Bazuojasi Rosarijuje. Įkurta 2005 m., veikia nuo 2006 m. Vykdo reisus į Rosarijo apylinkių miestus (Santa Fė, Buenos Aires, Kordobą, Rafaelą ir kt.) bei Montevidėją.

Bendrovė turi 2 Saab 340 lėktuvus.

## Nuorodos
* www.sol.com.ar
Plaktukas

**Plaktukas** – įrankis skirtas smūgiuoti į tam tikrą objektą. Dažniausiai naudojami kalti vinims, sujungti atskiroms dalims, skaldymui. Priklausomai nuo to kam skirti, plaktukai gali būti įvairių dydžių ir formos bei pagaminti iš skirtingų medžiagų. Pagrindinės dalys yra vientisos masės galva ir kotas, svorio centras – galvutėje.

Vienas seniausių žmonijos instrumentų. Naudojamas įvairiausiose srityse – buityje, statyboje, juvelyrikoje, medicinoje, geologijoje.

Plaktukas laikomas plaštaka už koto.

Plaktuko galva, priklausomai nuo paskirties, būna įvairios formos, gaminama iš metalo, medžio, plastiko, gumos. Galva gali turėti vieną arba dvi vienodo arba skirtingo dydžio smūgiavimo plokštumas. Vietoje vienos smūgiavimo plokštumos gali būti speciali įpjova skirta ištraukti vinis. Kotas – įprastai medinis, bet būna ir iš metalo, plastiko.
Dzelzava

**Dzelzava** () – gyvenvietė Latvijoje, Maduonos savivaldybėje ir Dzelzavos valsčiaus administracinis centras. Dzelzavoje yra Dzelzavos dvaro rūmai su kelių pastatų kompleksu, Dzelzavos kultūros namai, pastatyti XX a. 4-ajame dešimtmetyje.

Dzelzavoje taip pat yra estrada, parduotuvės, pašto skyrius, mokykla, vaikų darželis, internatinė mokykla, vaistinė, ambulatorija, Dzelzavos valsčiaus savivaldybė ir kelios įmonės. Netoli gyvenvietės tyvuliuoja Bakanų ežeras (Bakanas), kuris yra mėgiama poilsio vieta. Dzelzavoje užtikrintas reguliarus autobusų ir geležinkelio susisiekimas.
Austral Líneas Aéreas

***Austral Líneas Aéreas*** („Pietų oro linijos“) – Argentinos oro transporto bendrovė, dukterinė kompanijos *[[Aerolíneas Argentinas]]* įmonė. Tai antra pagal dydį vietinių reisų kompanija šalyje. Bazuojasi Buenos Airių Jorge Newbery oro uoste.

Įkurta 1971 m., o prie *[[Aerolíneas Argentinas]]* prisujungė 1987 m. Tragiškas incidentas ištiko oro bendrovės lėktuvą Douglas DC-9-32. 1997 m. spalio 10 d. reiso Austral 2553 iš Posadaso į Buenos Aires metu, per audrą, ties Frai Bentosu Urugvajuje rėžesi į žemę. Žuvo visi 74 keleiviai.

Austral Líneas Aéreas priklauso šie lėktuvai:
* 1 McDonnell Douglas MD-81
* 14 McDonnell Douglas MD-83
* 5 McDonnell Douglas MD-88

## Nuorodos
* Austral Líneas Aéreas
Voyager 1

**Voyager 1** – bepilotis tarplanetinis JAV kosminių tyrimų erdvėlaivis, priklausantis programai „Voyager“, paleistas 1977 m. rugsėjo 5 d. „Voyager 1“ yra 733 kg svorio robotizuotas zondas, dabar esantis už Saulės sistemos ribų. Šis zondas aplankė Jupiterį ir Saturną, taip pat pirmasis nufotografavo šių dviejų planetų didžiuosius palydovus.

„Voyager 1“ yra tolimiausias nuo Žemės žmonių sukurtas aparatas, skriejantis bene didžiausiu greičiu iš visų šiandien eksploatuojamų zondų (greitesnis tik „New Horizons“). Nors „Voyager 1“ identiškas erdvėlaivis „Voyager 2“ ir paleistas mėnesiu anksčiau, jis niekada neaplenks savo „dvynio“.

2007 m. balandžio 4 d. „Voyager 1“ buvo maždaug už 15,18×109 km nuo Saulės, taip palikdamas Saulės sistemą ir pradėdamas skrydį tarpžvaigždinėje erdvėje, kurioje dar šiek tiek jaučiama Saulės gravitacinė įtaka. 2011 m. vasario 17 d. „Voyager 1“ buvo maždaug 116,205 AV (17,242 milijardo km) arba maždaug 0,00183 šviesmečio nuo Saulės. Jei „Voyager 1“ ir toliau funkcionuos, mokslininkai po kurio laiko sužinos sąlygas tarpžvaigždinėje erdvėje (be Saulės poveikio). Radijo signalai iš „Voyager 1“ Žemę pasiekia per 16,14 val. „Voyager 1“ jau dabar yra tarpžvaigždinis erdvėlaivis, po kurio laiko prie jo prisijungs „Voyager 2“, „Pioneer 10“ ir „Pioneer 11“.

Pirminė „Voyager 1“ misija buvo ištirti Jupiterį, Saturną ir jų palydovus, dabartinė – saulės vėjo greičio išmatavimas ir tarpžvaigždinės erdvės sąlygų tyrimas.

2010 m. „Voyager 1“ ėmė trūkti energijos, todėl palaipsniui bus atjungiama jo įranga. Planuojama, kad „Voyager 1“ informaciją į Žemę galės siųsti iki 2025 m., su galimybe pratęsti pajėgumus iki 2030 m.

2015 m. erdvėlaivis nuo Saulės buvo nutolęs 17,4 milijardo kilometrų – tokiu būdu jis yra toliausiai nuo Žemės esantis žmonių sukurtas objektas. Nepaisant atstumo, informacija vis dar pasiekia NASA mokslininkus – šviesos greičiu keliaujantis signalas iš „Voyager 1“ Žemę pasiekia per 16 val.

2025 m. „Voyager 1“ nuo mūsų sistemos buvo nutolęs 24,9 milijardų kilometrų atstumu.

## Taip pat skaitykite
* Voyager programa
* Voyager 2
* Pioneer 10
* Pioneer 11
* New Horizons

## Šaltiniai
Aveilut

**Aveilut** ( – „laidojimas“) – judėjų laidotuvių tradicijos, paremtos halachos įstatymais. Laidotuvėms vadovauja  *chevra kadiša* חברה קדישא (šventoji grupelė). Dauguma žydų moka *chevra kadiša* mokestį, kad jiems mirus *chevra kadiša* pasirūpintų jų palaidojimu pagal *halacha* įstatymus, surastų gerą laidojimo vietą arba už juos pasimelstų.

## Palaikų paruošimas

Judaizme yra trys palaikų paruošimo fazės:
**rechitzah* – apiplovimas, nušluostymas. 
**taharah* – kūno apvalymas maldomis, Toros arba psalmių skaitymu. 
**halbashah* – aprengimas, įdėjimas į karstą.

## Palaikų laidojimas
Palaidoti reikia kuo greičiau po mirties. Tora reikalauja, kad palaikai būtų palaidoti tą pačią dieną arba vėliausiai kitą dieną. Ši taisyklė tikriausiai įvesta dėl karšto klimato Izraelyje.

## Velionio apraudojimas

Tradiciškai, apraudodami velionį, judėjai iš dalies susiplėšo savo drabužius. Drabužiai įplėšiami kairėje pusėje, arčiau širdies, jei miršta tėvai, ir dešinėje pusėje, jei miršta broliai, seserys, vaikai. Tokiais drabužiais judėjai vaikšto 30 dienų, visą apraudojimo laikotarpį. Jei tomis dienomis drabužis pakeičiamas, jis taip pat turi būti įplėštas.

## Nuorodos
*Laidojimo apeigos
Pioneer 10

**Pioneer 10** – bepilotis NASA erdvėlaivis, skirtas daugiausia Jupiterio tyrimams. Iš esmės „Pioneer 10“ yra pirmasis zondas, praskriejęs Saulės sistemos ribą, tačiau jis dar nekirto Koiperio žiedo.

## Konstrukcija

1969 m. patvirtinus „Pioneer“ programą, „Pioneer 10“ ir jo „dvynys“ „Pioneer 11“ buvo sukurti taip, kad patvirtintų savo vardą () – tai buvo pirmieji kosminiai laivai, surinkę informaciją apie asteroidų žiedą ir nufotografavę Jupiterį iš arti. Nuo jųdviejų misijų sėkmės priklausė kitų kosmoso programų ateitis.

„Pioneer 10“ pagamino JAV korporacija TRW. Tai buvo ypač lengvas kosminis zondas, svėręs tik 260 kg, iš kurių 30 kg – įvairūs prietaisai, o 27 kg – degalai. Kaip ir „Voyager 1“ ir „Voyager 2“, „Pioneer 10“ buvo varomas radioaktyviųjų izotopų termoelektriniu varikliu, kuriame buvo plutonio-238, šį kosminį aparatą aprūpinęs 155 W misijos pradžioje ir 140 W praskriejus Jupiterį. Šis variklis buvo įmontuotas toliau nuo įvairių instrumentų, taip juos apsaugant nuo radiacijos.

Į „Pioneer 10“ buvo įtaisyta metalinė plokštė su informacija nežemiškoms civilizacijoms.

## Misija

1973 m. kovo 3 d. pasiekė trečiąjį kosminį greitį. „Pioneer 10“ tapo pirmuoju erdvėlaiviu praskriejusiu pro Jupiterį 1973 m. gruodžio mėnesį. Zondas atliko daug vertingų tyrimų, kol 1997 m. kovo 31 d. baigė savo misiją.

## Tolesni kontaktai

Silpni „Pioneer 10“ signalai buvo sekami „Deep Space Network“ radioteleskopu. Po 1997 m. zondas buvo naudojamas kaip būsimų skrydžių vadovų mokymo priemonė (radijo signalų priėmimo iš kosmoso). 1999 m. gavus papildomą finansavimą, stotis buvo sekama toliau. Daugiausia vilčių teikia vienintelis tebeveikiantis prietaisas – Saulės vėjo daleles registruojantis Geigerio skaitiklis. Jo duomenys turėtų padėti nustatyti heliopauzės vietą.

Paskutinis, labai silpnas „Pioneer 10“ signalas buvo užfiksuotas 2003 m. sausio 23 d., tada šis zondas buvo už 12 milijardų km nuo Žemės. Bandymas užmegzti kontaktą su „Pioneer 10“ 2003 m. vasario 7 d. buvo nesėkmingas. Paskutinis sėkmingas telematavimas įvyko 2002 m. balandžio 27 d., kiti signalai buvo per silpni zondo vietai nustatyti. Ryšys su „Pioneer 10“ buvo prarastas, ko gero, dėl per didelio atstumo ir senkančios energijos. Paskutinis bandymas kontaktuoti su zondu įvyko 2006 m. kovo 4 d., tačiau atsakymo nesulaukta.

„Pioneer 10“ keliauja link Aldebarano Tauro žvaigždyne. Jei Aldebaranas neturėtų gravitacijos, „Pioneer 10“ šią žvaigždę pasiektų per 2 milijonus metų.

## Šaltiniai
Pioneer 11

**Pioneer 11** – antrasis kosminis zondas, NASA paleistas 1973 m. balandžio 6 d. su misija tirti Jupiterį ir išorinę Saulės sistemos dalį. Tai pirmasis kosminis aparatas, tyręs Saturno planetą. „Pioneer 11“, kitaip nei „Pioneer 10“, kuris tyrė tik Jupiterį, pasinaudojo Jupiterio gravitacine jėga, kuri pakeitė jo trajektoriją link Saturno. Zondas svėrė 259 kg. „Pioneer 11“ kontaktą su Žeme prarado 1995 m.

## Laiko juosta

* 1973 m. balandžio 6 d. – Pioneer 11 paleidimas,
* 1974 m. balandžio 19 d. – praskriejo pro asteroidų žiedą,
* 1974 m. gruodžio 2 d. – praskriejo Jupiterį,
* 1979 m. rugsėjo 1 d. – praskriejo Saturną,
* 1985 m. vasaris – prasideda energijos sekimas,
* 1995 m. rugsėjo 30 d. – misijos pabaiga. Pioneer 11 už 10 460 000 000 km nuo Žemės,
* 1995 m. lapkritis – paskutinis susisiekimas su Pioneer 11.

## Šaltiniai
Kabeirai

**Kabeirai** () graikų mitologijoje – grupė enigmatinių chtoninių dievybių, kurios laukiniais misterijų šokiais garbino deives Demetrą, Persefonę ir Hekatę. Buvo siejami su metalo darbais, vadinami Hefaisto sūnumis, siejami su Hefaisto kultu. Kabeirų kulto centrai: salos Lemnas ir Samotrakė, Tėbai, Seutopolis (Trakija) ir įvairios kitos Mažosios Azijos vietovės. Kabeirai buvo samotrakiečių dievai, turėję hetitų, trakų, etruskų ir frigų dievų elementų. Lemno gyventojų kultas buvo lokalus, tačiau Samotrakijos kultas plačiai paplito graikų pasaulyje helenistiniu laikotarpiu, pasiekė net romėnus.

Jų motina deivė Kabeiro, todėl, kaip ir ji, jie buvo ir jūros dievai, saugoję jūreivius.

Teigiama, kad Kabeirai buvo dvyniai, tačiau esama šaltinių, tvirtinančių, kad jų buvo trys. Vėliau dėl nežinomų priežasčių vieną iš trijų nužudė kiti du. Pora kebeirų surado sukapoto Dioniso (buvusio Zagrėjumi) falą ir įkūrė misterijų šventyklą Samotrakėje.

Kabeirai artimai siejami su koribantais ir Kretos kuretais, Trojos daktilais ir Frigijos kirbantais.

Kai kurie autoriai teigia, kad Samotrakijos Kabeirus sudarė ne tik du (trys) Hefaisto sūnūs, tačiau ir Apolono sūnūs, grupė koribantų. Abi grupės vaizduojamos kaip orgijoje šokantys kariai su besidaužančiais skydais.

Kabeirai taip pat kartais identifikuojami su dioskūrais, abi grupės buvo jūreivių gelbėtojai ir greičiausiai atstovavo Dvynių žvaigždyną alternatyviose tradicijose.

## Šaltiniai
Opportunity

**MER-B** () arba **Opportunity** – vienas iš dviejų marsaeigių, dirbusių Marse. Jame nusileido planuotoje vietoje 2004 m. sausio 25 d., tai yra, 3 savaitėm vėliau nei Opportunity „dvynys“ Spirit (MER-A). Marsaeigis jau viršijo NASA mokslininkų numatytą veikimo trukmę virš 50 kartų. Vėliausia žinutė iš šio aparato buvo gauta 2018 m. birželio 10 d. Manoma, marsaeigio veikimas sustojo dėl smėlio audros užneštų saulės baterijų.

## Misija
Iš pradžių buvo tikimasi, kad „Opportunity" veiks iki 90 dienų, tačiau misija vis pratęsiama. Jis sėkmingai tiria Marso dirvožemį ir akmenis, daro panoramines fotografijas. Šie tyrimai leido NASA mokslininkams iškelti hipotezę dėl vandens buvimo Marse.

„Opportunity" savo kelionę po Marsą pradėjo *Endurance* krateryje, kur tyrimus atliko nuo 2004 m. birželio iki gruodžio. Vėliau šiame krateryje „Opportunity" rado sveiką meteoritą, žinomą *Heat Shield Rock* vardu. 
 

Nuo 2005 m. balandžio pabaigos iki birželio mėn. du „Opportunity" ratai buvo įstrigę smėlio kopoje. Po 6 savaičių NASA specialistai, atlikę daugybę kompiuterinių bandymų, išgelbėjo marsaeigį.

2005 m. rugsėjo mėnesį „Opportunity" buvo nukreiptas pietų kryptimi link *Erebus* kraterio - didelio, negilaus, dalinai užpustyto smėliu, po trumpo sustojimo marsaeigis pajudėjo link Viktorijos kraterio.

2006 m. rugsėjo pabaigoje „Opportunity" pasiekė Viktorijos kraterį ir tyrinėjo jį iki pat 2008 m. rugsėjo 3 d. 

2008 m. spalį jau galutinai palikus Viktoriją, pasukama pietryčių kryptimi - link *Endeavour* kraterio.

2009 m. sausio 25 d. sukako 5 metai nuo aparato nusileidimo Marse. Per šiuos penkerius metus įveikta 13,7 km.

2011 m. rugpjūčio 24 d. „Opportunity" per visą misijos laikotarpį jau buvo nukeliavęs 33,53 km ir toliau  tyrinėjo rugpjūčio pradžioje pasiekto *Endeavour* kraterio apylinkes.

## Nuorodos
* Mars Exploration Rover misijos puslapis (anglų k.)
Velimir Perasović

**Velimiras Perasovičius** (*Velimir Perasović*, g. 1962 m. vasario 9 d. Splite) – Kroatijos krepšininkas ir krepšinio treneris.

Didžiąją dalį karjeros praleido Splito „Jugoplastika“ klube su kuriuo trissyk laimėjo „Eurolygą“. Vėliau rungtyniavo Ispanijoje. Su Jugoslavijos rinktine laimėjo pasaulio ir Europos čempionatų auksą, su Kroatijos rinktine – olimpinių žaidynių sidabrą ir dusyk Europos bronzą.

2003 m. gimtajame Splito klube debiutavo vyr. trenerio pareigose. Vėliau daugiausia dirbo Ispanijos ir Turkijos klubuose. 2016 m. su Vitorijos „Baskonia“ pasiekė ACB lygos, Karaliaus taurės ir Eurolygos pusfinalius.

## Pasiekimai
;Žaidėjo
* 1982 m. Europos jaunių sidabro medalio laimėtojas
* 1984 m. Europos jaunių bronzos medalio laimėtojas
* 1988, 1989, 1990, 1991 m. Jugoslavijos čempionas
* 1989, 1990, 1991 m. Eurolygos čempionas
* 1990, 1991 m. Jugoslavijos krepšinio taurės laimėtojas
* 1990 m. Pasaulio čempionas
* 1991 m. Europos čempionas
* 1992 m. Olimpinių žaidynių vicečempionas
* 1992 m. Kroatijos krepšinio taurės laimėtojas
* 1993, 1995 m. Europos bronzos medalio laimėtojas
* 1995 m. Ispanijos taurės laimėtojas
* 1996 m. Europos taurės laimėtojas

;Trenerio
* Europos taurė: 2014 m.
* Kroatijos krepšinio lyga: 2009, 2010 m.
* Ispanijos krepšinio taurė: 2006 m.
* Ispanijos krepšinio supertaurė: 2006 m.
* Kroatijos krepšinio taurė: 2009 m.
* Turkijos krepšinio taurė: 2010 m.
* VTB lyga: 2023 m.

## Šaltiniai
Sigitas Mičiulis

**Sigitas Mičiulis** (g. 1958 m. gegužės 27 d. Degučių km., Vilkaviškio rajonas) – Lietuvos politinis ir visuomenės veikėjas, Tauragės rajono savivaldybės meras (nuo 2015 m.).

## Biografija

1976 m. baigė Vilkaviškio S. Nėries vidurinę mokyklą.

1981 m. baigė Kauno politechnikos institutą, inžinierius-sistemotechnikas. 1992 m. IĮ „Bremena“ savininkas.

2003 m. Liberalų ir centro sąjungos Tauragės rajono skyriaus narys. Lietuvos Respublikos liberalų sąjūdžio Tauragės rajono skyriaus narys.

1990–1995 m. Tauragės rajono tarybos deputatas, 1997–2000 m. (Tėvynės sąjungos sąraše), 2007–2011 m. ir nuo 2011 m. Tauragės rajono savivaldybės tarybos narys.

1994 m. Tauragės „Bremenos“ krepšinio klubo įkūrėjas ir prezidentas. Tauragės Rotary klubo, Tauragės apskrities verslininkų asociacijos valdybos narys, Tauragės krepšinio federacijos valdybos narys. Nuo 2015 m. Tauragės rajono savivaldybės meras.

2015 m. tiesioginiuose merų rinkimuose išrinktas Tauragės rajono savivaldybės meru.

Žmona Regina, vaikai Šarūnas, Gintaras.

## Šaltiniai

## Nuorodos
* Sigitas Mičiulis 

|-
Tauravas

**Tauravas** – kaimas Rietavo savivaldybėje, 2 km nuo Tverų, netoli kelio . Netoliese prasideda Laukės intakas Navada. Seniūnaitijos centras.

## Istorija

Anksčiau buvo Tauravo dvaras. Tarpukario metais dvare buvo viena sodyba, kurioje gyveno 17 žmonių.

Kaime gyventa labai seniai: rastas laivinis kovos kirvelis, dabar saugomas Telšių „Alkos" muziejuje.

## Gyventojai

Tarpukariu kaime buvo 7 sodybos, kuriose gyveno 58 gyventojai.

## Šaltiniai
Adata

**Adata** – plonas, pailgas, dažniausiai metalinis siuvimo ar siuvinėjimo įrankis, kurio vienas galas nusmailintas, o kitame gale yra ąselė praverti siūlui. Adatos būna įvairaus dydžio, priklausomai nuo paskirties ir su kokiu audiniu dirbama. Paprastos siuvimo adatos ilgis dažniausiai neviršija 5 cm. Nuo paskirties taip pat priklauso smailojo galiuko bukumas, ąselės forma bei dydis.

Pirmosios adatos buvo gaminamos iš kaulo bei medžio, dabartinės iš anglinio plieno vielos, padengiamos nikeliu ar auksu apsaugai nuo korozijos. Ypatingai aukštos kokybės adatos yra pagamintos iš platinos.

Archeologiniai tyrinėjimai parodė, kad adatos naudojamos tūkstančius metų, pvz., aptiktos akmens amžiaus kaulinės adatos. Taip pat manoma, kad tarp Kostenki kaimo Rusijoje vulkaninių pelenų sluoksnyje Kostenki rastų artefaktų, datuojamų prieš 45 000 metų, buvo ir adatų.

Amerikos indėnai gamindavo adatas iš įvairios gamtinės žaliavos. Pvz., iš agavos lapų gaudavo ir adatą, ir siūlą: lapus ilgai mirkius iš spyglio pavidalo lapo smaigalio susidarydavo smaili adata, nuo kurios eidavo lapo gyslos – siūlai.

## Kitokios adatos
Siuvimo adatos:
* Siuvimo mašinos adata – įtvirtinama siuvimo mašinoje. Nuo paprastos siuvimo adatos skiriasi tuo, kad skylutė siūlui yra ne gale, o priekyje. Tai susiję su siuvimo mašinos judesiu ir dygsnio sudarymo būdu.
* Medicininė adata – dažniausiai išlenkta, kad būtų patogiau susiūti kūno audinius.
Kitos paskirties adatos:
* Preparavimo adata – kotelyje įtvirtinta adata, kuri naudojama biologijoje ir panašiose srityse manipuliuoti smulkiais daiktais (pvz., entomologijoje vabzdžių kojoms ir sparnams kolekcijose ištiesinti ir pan.).
* Entomologinė adata – smeigtukas, kuriuo entomologinėse kolekcijose prismeigiami vabzdžiai. Būna kelių dydžių pagal tai, kokio stambumo vabzdžiams skirtos.
* Švirkšto adata – tuščiavidurė adata, aštriu įstrižai nupjautu galu (kad lengviau smigtų į odą ir gilesnius audinius), pro kurią iš švirkšto į audinius leidžiami skysčiai.
* Gramofono adata arba patefono adata – adata, kuri gramofone ar patefone skaito įrašą plokštelėje.
* Jūrų adata – adatžuvinių (*Syngnathidae*) šeimos žuvis.